c: text/html

text:
Pic:2009.Aug
Ramdangah hian biking / cycling hi an uar viau mai a. Intihhlim nan, intihthawven nan te, tin eizawn nan leh damchhunga bike / bicycle khalh a zin kual ringawt tum te pawh an awm bawk a.
Tin, ram thenkhat chuan, biking trails / route an neih that thute chu tourist hip nante pawh an hmang a, sumdawnna tha tak pakhat ani. Heng biker tam zawk ten an tlawh duh hmunte hi, khawpui chhung ( highway ) ai mahin, thingtlang lamte anih fo avangin Mizoram-ah hian chutiang ang hmun chu kan ngahin a hriat.
Pic: 2008. Aug
Kan ramah pawh hian hetiang organise thei business company emaw, travel agent ang deuh ten emaw din hi awm ta se; tourist kan hip theihna pakhat anih ngei ka ring. Trekking leh adventure sports lamte an tih tel theih phei chuan a inkawp rual tha ngawt ang.
Misual-ah hian biking / cycling, trekking, climbing, adventure sports lam hrim hrim tui te kan awm em ?
Similar Posts:
- A tawp nan
- Adventure Festival
- Ozone Adventure Gear
- Dudhsagar falls leh Kuveshi
- Pu Lalneihsanga hriatreng nan

robotstxt: allowed

filter: keep


text:
BEIDAWNG SUH
I Thlâ chaklo hliam tuar chu a tlu sawp renga
Tanpuitu âu turin âw reng a chhuah thei lo.
I taksa chu i thunun thei rêng rêng tawh lova,
Tanpuitu au turin din chhuah zai reng a rêl thei lo.
Beidawnna in thihpui khawpin a ti mangang che a,
Tanpuitu âu turin beiseina rêng i nei tawh lo.
Khawvel mi te chuan i chahthâk hun thlirin an en thup che a,
Chhandamtu erawh chuan i thawh hun nghak in a vil reng che.
Khawvel mi te chuan “a tlin lovang” an ti che a…
Chandamtu erawh chuan “ i thei tih ka hria” a la ti fan si!!
Angel ten an vil reng che a, Chhamdamtun a mit reng a la sawn lo;
Tho la ding ta che i hliam a dam e; tunah Krista chu pan rawh.
“Misual thi tur an khenbeh khan, chhandamna lui a hmu
Amah angin sual mah ila, min la ngaidam duh e…”
Zra: 19.07.2013
Ka thianpa chu KTP OB a ni, YMA ah pawh OB tho a ni!!! Tuk khat chu, a thosual a, a tih loh tur a ti ta!!! YMA Silver Jubilee lawmni a ni a, danglam tumin dâi vel hrût pâwlah a lo zuk tel ve a. Chawhnu her a nih meuh chuan Bang bawh in a luak a, Ban dawmin a ding awn ve ta luai mai!! A tih ngai loh a nih avangin a thiamlo bik hle mai!! A hmutu te thleng in kan khawr vek a!!! En dan kan thiam mawlh lo a ni e!!!
Kohhran beng a thlenga, dah hran duh pâwl an awm ta!!! Rorelna pindan atang chuan thu feikibâr in dim hauh lovin an dêng a, an dêng ngam vek a lo ni~!!!! Thiam loh chantir a ni ta. A nihna zawng zawng hlih a ni a, thawhlâwm khawn tu a tan takngial pawh a tlâktlâi ta lo!!!
Ni e, Kohhran hi chu a thianghlim tur a ni. Bawlhhlawh hi chu paihchuah an ni mai tur a ni. A vui hauh lo mai!!! Thlâ a vei a, a khawharna chu kaihthawh a ni ta!!! Biakin dâr ri chu a hnuk ti ulh tu a ni a, Biakin pan a mi kal a hmuh in, mittui hruhul turin Bed room a kal thung thin!!! A inchhir zia chu lang chhuakin, Mithi in ah mittui tla zawih zawih khuang te vaw bawk mahse, A chhung te takngial pawn an ngaidam theilo tih a chiang a. Inchhir a sawt tawh silo. Pathianin hian a ngaidam a ngem le.
A nunkhawhar chu a beidawnga, rûi zui turin a harhfim tawh bawk si!! Mihring siamthat nan khawdur a ngai a ni tih a hai lova. Mahse, khawthim in a nang zui si. Kal zel dantur a hre mawlh lo a ni e. Mi te endawng; thuhriltu te tlawh duh tawh loh hnu chuan a hun tam zawk tapin a hmang ral a. Hmangaihtu te chu hmusittu an lo ni zo ta!!! Tu in nge chhan anga, tu in nge tanpui ta ang le?
Tun thawhtan zan khan tlar hnungberah kawr dum ha in, hawi chhuak hauh lovin a rawn thu a. Mi mai mai te zing ah mi lawilo chu ngawi rengin a thu a, hruaitu ropui a lo nih thinna reng a lang tawh lo. Dawhsan a thu kei hi ka zak tak zet a ni, ka famkim loh na te a tam hle si a!!!! Engtinnge LAL hma ah ka inpuan ang le?
Similar Posts:
- Ka hmangaih em em che asin
- Ka âwm nghêngin a ṭap
- Ngaidam miah suh
- Zawhte mittui a tla zawih zawih
- Nung hlut a hlu


text:
A thupui en mai chuan, a va hun lo e aw te pawh kan ti maithei. Han chhiar zel phawt teh. Kum a lo thar mai dawn, Hun tharah kan inhlangkai dawn (hun hi a danglam lo hun thar a awm thei lo tih inhnialna chhuak lo phawt se la!)
Pathian hruaina zarah dam tein kumthar chu kan thleng leh mai dawn e. He hun lo thleng mai tur atan hian ruahmanna i siamfel tawh em? Eng lam kawngah maw; e le kawng engkimah, a bikin i TU leh Fate zirna chungchangah.
A va hma ve aw kan lo ti palh ange. Kan hre theuh awm e, sikul tha a kan ngaih, phai lam a mi te phei chuan hman a hmanah admission an khar daih tawh an ti a sin. Lungmuanga thu in i tu leh fate zirna ngaihtuah hman lek lo khan i lo hmanhmawh lo ange!
Nu leh Pa leh Pi leh Pu ten kan tu leh fate tan a kan tihtheih leh investment tha tak chu an zirna chungchang ngaihtuahpui leh ruahmanna tha neih pui hi a ni. Tun a an kalna sikul kha a tha tawk em? I tlin leh phak tawk si ah khan tuna mi lo deuh kha in tum ve chhin dawn em niang. Heti lam kawngah hian NAKUM atan hian i ngaihtuahna i seng ve tawh em? Nge ni a, kumthar lamah kan la ngaihtuah ang chu i lo ti zawk. Tlai palhin i tlin leh phak ve reng si sikul tha zawka ngaih a an zir ve theih na tur chance kha i lo miss palh ange. Chutiang ruahmanna lo nei fel dim diam tawh i nih erawh chuan, ‘fing, fel, ruahmanna tha nei, hmathlir thui’ ka ti lo thei lo a che.
Board khat, medium inang theuh theuh pawh hi, zirna in a nih miau avangin naupang thanglai rilru a nghawng a neih dan a dang thei hle a ni. Tuna an lo luh mekna sikul tha, kum kha leh chen an lo kal tawhna anih avanga loyalty neih ngawt pawh a tha ber em? Sikul dang, nakin khuarei thlenga an rilru kawng hrang hranga puitling zawk a thanlenna kawnga hruai thei zawk tur a lo awm mial ange, chung te chu lo ngaihtuah ve mai mai teh u. Chhiar la, ngaithla la, zawtkual la, ring fan a bengchhi a mit len a i beih chuan inhlankaina tur a lo awm mial maithei a ni.
Ka ziak ta duah. A sei a chhiar a ninawm hma in ka tawp dawn, tawngkam thiamloh luatah ka thuziak a inkalthelh ta nuai bawk nen. Hei erawh ka sawi nawn leh ang; Kum thar hun nghak mai lo in tun atang hian naupang zir zel na tur kha lo ngaihtuah lawk rawh. Chuti lo zawng tlai palh in GEREP te chu a thur thur nen i ti tuah hum ve mai tur a nia. Good luck.
Kumthar lo thleng mai tur CHIBAI le.
Similar Posts:
- Zirna tha kan tih hi..
- Sikul kan inkaltirna te hi an tha tawk em?
- Khawi sikulah nge i tu leh fate an kal?
- Ngaihtuah hmasa phawt teh..!!!
- Kumthar chibai u le, mi(sual) ho ;-)